OpenLLM-France/wikimedia huggingface dataset:
# Rocky

Rocky 1976 urtean John G. Avildsenek zuzendutako kirol drama filma da. Filmak zazpi jarraipen izan ditu: Rocky II, III, IV, V, Rocky Balboa, Creed eta Creed II.
Soinu-banda Bill Contik moldatua zen. "Gonna Fly Now" abesti nagusia Billboard Magazineren zerrendaren nagusia aste batez.

## Sinopsia

* Oharra: Atal honek istorio osoa edo amaiera argitzen du.
Rocky Balboa (Sylvester Stallone) munta-gutxiko boxeolari eta lukurari baten langilea da. Pisu Astunaren Munduko Txapelketaren borroka 1976ko urtarrilaren 1ean egingo da. Baina, Apollo Creed (Carl Weathers) txapeldunaren lehiakideak mina hartuko du eta Creedek ordezkoa bilatuko du: Filadelfiako morroia, "The Italian Stallion" ("Italiar Sementala"), bere ezizena gustatzen zaiolako.

## Pertsonaiak

| Pertsonaia | Antzezlea |
| Rocky Balboa | Sylvester Stallone |
| Adrian | Talia Shire |
| Paulie | Burt Young |
| Apollo Creed | Carl Weathers |
| Mickey Goldmill | Burgess Meredith |
| Tony Gazzo | Joe Spinell |
| Izotz-pistaren gizona | George Memmoli |
| Marie | Jodi Leticia |
| Duke | Tony Burton |
| Boxeo-klubaren aurkezlea | Billy Sands |
| Secretaria | Shirley O´Hara |
| Diana Lewis | Diana Lewis |
| George Jergens | Thayer David |
| Stu Nahan aurkezlea | Stu Nahan |

## Saila

* Rocky II (1979)
* Rocky III (1982)
* Rocky IV (1985)
* Rocky V (1990)
* Rocky Balboa (2006)
* Creed (2015)
* Creed II (2018)

## Kanpo estekak

* IMDBko fitxa irakurgai (Ingelesez)
* Datuak: Q188652
* Multimedia: Rocky (franchise) / Q188652
# Ri-Bhoi barrutia

Ri-Bhoi barrutia Indiako barruti bat da, Meghalaya estatuan. 258.840 biztanle ditu 2.378 kilometro koadrotan.

## Mugakideak

Honako barrutiekin egiten du muga:
West Jaintia Hills barrutia East Khasi Hills barrutia West Khasi Hills barrutia

## Ikus, gainera

* Meghalaya

## Kanpo estekak

* Datuak: Q1884672
* Multimedia: Ri-Bhoi district / Q1884672
# Ri Chun-hee

Ri Chun-hee (Hangul: 리춘히; Hanja: 李春姬; Tongchon konderria, Ipar Korea, 1943a) iparkorear telebista aurkezlea da. Ipar Koreako estatuko Koreako Telebista Zentraleko (KCTV) albistegietako aurkezle nagusia da.
# Ri Jong-sik

Ri Jong-sik (koreeraz: 리정식, 2000ko otsailaren 14a) Ipar Koreako kirolaria da, mahai-tenisean lehiatzen dena. 2024ko Parisko Olinpiar Jokoetan parte hartu zuen, eta zilarrezko domina lortu zuen binakako torneo mistoan, Kim Kum-yong-ekin batera.

## Ibilbidea

2015ean egin zuen debuta nazioarte mailan Asiako gazte mailako mahai-tenis txapelketan. 2022ko Asiako Jokoetan ere parte hartu zuen baina ez zuen dominarik lortu.
2024ko apirilean Ri Jong-sikek eta Kim Kum-yongek Parisko Olinpiar Jokoetarako sailkatzea lortu zuten Espainiako bikotea garaitu ondoren, 4-3 emaitza justuaz. Ipar Koreakoak izanik Nazioarteko Mahai-tenis Federazioaren sailkapenean ez ziren agertzen eta azken postuan ezarri zituzten. Sorpresaz rankingeko bigarrena zen Japonia garaitu zuten lehenengo kanporaketan, 4-1 emaitzaz.
Finalera iristea lortu zuten eta txinatarren aurrean 4-2 galdu zuten. Lorturiko zilarrezko domina, Ipar Koreak lorturiko lehenengo domina izan zen zortzi urteren ondoren.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 02 ! | Binakako mistoa |

## Erreferentziak

* ↑ (Ingelesez) MCKIRDY, Andrew. «North Korea Win First Olympic Medal In Eight Years With Table Tennis Silver» www.barrons.com (Noiz kontsultatua: 2024-08-24).
* 1 2 «Ri Jong Sik - results at the ITTF tournaments» tabletennis.guide (Noiz kontsultatua: 2024-08-24).
* ↑ (Koreeraz) «북 탁구 혼성복식팀, 파리 올림픽 참가 자격 획득» SPN 서울평양뉴스 2024-04-13 (Noiz kontsultatua: 2024-08-24).
* ↑ «MSN» www.msn.com (Noiz kontsultatua: 2024-08-24).
* ↑ (Ingelesez) MCKIRDY, Andrew. «North Korea Win First Olympic Medal In Eight Years With Table Tennis Silver» www.barrons.com (Noiz kontsultatua: 2024-08-24).

## Kanpo estekak

* Datuak: Q128035429
# Ri Sol-ju

    Hau korear izena da, abizena Ri du.
Ri Sol-ju (Hangul: 리설주; Hanja: 李雪主; Ipar Hamgyong, Ipar Korea, 1989ko irailaren 28a) Koreako Herri Errepublika Demokratikoko lehen dama eta Kim Jong-un buruzagi gorenaren emaztea da 2012ko uztailaz geroztik.
2005ean Hego Korea bisitatu zuen Ipar Koreako ordezkaritzaren laguntza taldean Incheongo Asiako Atletismo Txapelketan.
Uste da 2009an Kim Jong-unekin ezkondu zela.

## Erreferentziak

* ↑ EiTB. (2012-07-26). Kim Jong Un, Ipar Koreako liderra ezkondu egin da. (Noiz kontsultatua: 2020-05-29).
* ↑ (Ingelesez) «President Moon Jae In gives dinner party for Supreme Leader Kim Jong Un» The Pyongyang Times (Noiz kontsultatua: 2020-04-26).
* ↑ (Ingelesez) «(LEAD) N. Korean leader's wife visited S. Korea in 2005: spy agency» Yonhap News 2012-07-26 jatorrizkotik artxibatua (artxibatze data: 2013-04-06) (Noiz kontsultatua: 2023-10-17).
* ↑ (Ingelesez) «North Korea leader Kim Jong-un married to Ri Sol-ju» BBC News 2012-07-25 jatorrizkotik artxibatua (artxibatze data: 2012-07-25) (Noiz kontsultatua: 2023-10-17).
* Datuak: Q714658
* Multimedia: Ri Sol-ju / Q714658
# Ri Song-hui

Ri Song-hui (Ipar Korea, 1978ko abenduaren 3 - ) iparkorear haltera da.
2000ko Udako Olinpiar Jokoetan emakumezkoen 58 kg-tan lehiatu zen eta 220,0 kilogramo altxatuta, zilarrezko domina irabazi zuen. 2004ko Udako Olinpiar Jokoetan errepikatu zuen, oraingoan 232,5 kg jasoz. 102 kg-rekin munduko errekorra hautsi zuen emakumezkoen 53 kg-ko klasean.

## Kanpo estekak

* Datuak: Q447861
# Ria Thompson

Ria Thompson (1997ko azaroaren 3a) australiar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta brontzezko domina lortu zuen skull laukoitzean. Taldea hauek osatzen zuten: Ria Thompsonek berak, Rowena Meredithek, Harriet Hudsonek eta Caitlin Croninek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Skull laukoitza |
| Munduko U23 arraunketa Txapelketa ||||
| Urtea | Lekua | Domina | Kategoria |
| 2019 | Sarasota Estatu Batuak | 01 ! | BW1X |

## Erreferentziak

* ↑ "Ria Thompson" olympedia.org. (Ingelesez)
* ↑ "Ria Thompson" FISAren datu basea. (Ingelesez)

## Kanpo estekak

* Datuak: Q107137671
# Ri

Ri (japonieraz: 里) luzeera unitate bat da Japonian.
Ri batek 43.200/11 metroko balioa du, hau da, 3.927,273 metro. Ri bat 36 zatitan banatuta euretariko bakoitza chō bat izango da.

## Kanpo estekak

* Datuak: Q654875
# Prešov eskualdea

Prešov eskualdea (eslovakieraz: Prešovský Kraj) Eslovakiako zortzi administrazio-eskualdeetako bat da, herrialdearen ipar-ekialdean dagoena. 8.993 kilometro koadroko eremua dauka, eta 2011n 814.527 biztanle zituen. Hiriburua Prešov da.

## Kanpo estekak

* Webgune ofiziala, po-kraj.sk
* Datuak: Q189001
* Multimedia: Prešov Region / Q189001
# Prgomet

Prgomet Kroaziako udalerri bat da, Split-Dalmazia eskualdean. Azken zentsuaren arabera 498 biztanle zituen.

## Kanpo estekak

* Datuak: Q1277264
* Multimedia: Prgomet / Q1277264
# Priaboniar

Priaboniarra (batzuetan Biarriztar) Eozenoko azken estaia da. Orain dela 37,2 ± 0,1 Ma hasi eta orain dela 33.9 ± 0,1 milioi urte bukatu zen. Askotan Bartoniarrarekin lotuta agertzen da Goi Eozeno gisa. Izena Italiako Priabona hiritik datorkio.
Estratigrafikoki bere hasiera Chiasmolithus oamaruensis nanofosil kalkareoaren lehen agerpenak markatzen du. Buakera, barrez, Hantkenina mikroforaminiferoaren desagerpenak ematen du.
Garai honetako aztarnategi paleontologiko inportante bat dago Euskal Herrian, Zanbranan.

## Kanpo estekak

* Datuak: Q508438
* Multimedia: Priabonian / Q508438
# Priacanthidae

Priacanthidae arrain pertziformeen familietako bat da, Indiako ozeanoko eta Ozeano Bareko ur tropikal eta azpitropikaletan bizi dena.

## Genero eta espezieak

Familiak 18 espezie ditu, lau generotan banaturik:
* Cookeolus generoa
** Cookeolus japonicus (Cuvier, 1829).
* Heteropriacanthus generoa
** Heteropriacanthus cruentatus (Lacépède, 1801).
* Priacanthus generoa
** Priacanthus alalaua Jordan & Evermann, 1903.
** Priacanthus arenatus Cuvier, 1829.
** Priacanthus blochii Bleeker, 1853.
** Priacanthus fitchi Starnes, 1988.
** Priacanthus hamrur (Forsskål, 1775).
** Priacanthus macracanthus Cuvier, 1829.
** Priacanthus meeki Jenkins, 1903.
** Priacanthus nasca Starnes, 1988.
** Priacanthus prolixus Starnes, 1988.
** Priacanthus sagittarius Starnes, 1988.
** Priacanthus tayenus Richardson, 1846.
** Priacanthus zaiserae Starnes & Moyer, 1988.
* Pristigenys generoa
** Pristigenys alta (Gill, 1862).
** Pristigenys meyeri (Günther, 1872).
** Pristigenys niphonia (Cuvier, 1829).
** Pristigenys serrula (Gilbert, 1891).
Hona hemen bi genero handien bilakaera:

## Erreferentziak

* ↑ Nelson, Joseph S.. (2006). Fishes of the World. John Wiley & Sons, Inc, 232 or. ISBN 0-471-25031-7..
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q578926
* Multimedia: Priacanthidae / Q578926
* Espezieak: Priacanthidae
# Prešeren enparantza

Prešeren enparantza (eslovenieraz: Prešernov trg) Ljubljana hiriaren erdialdeko plaza ezaguna da eta ekitaldi kulturak, kirol eta politiko ugari izaten dira bertan. 2007an berriztu zuten.

## Kokapena

Alde zaharrerako sarreran dago, Ljubljanica ibaia zeharkatzen duen "zubi hirukoitzaren" ondoan (Tromostovje). Bertatik Strita kalea (Stritarjeva ulica) ateratzen da udaletxe aldera. Ljubljanaren alde berrira doazen kale nagusiak ere bertatik ateratzen dira, Čop (Čopova ulica), Miklošič (Miklošičeva cesta) eta Otsoaren kalea (Wolfova ulica).
Enparantzan dauden eraikin garrantzitsuenak Frantziskotarren eliza, Kresija jauregia eta Emporium galeria dira.

## Historia

Prešeren enparantzak XVII mendean hartu zuen gaur egungo itxura, Frantziskotarren eliza eraiki zenean. Hasieran bidegurutzea bazen ere XIX mendean enparantza bihurtu eta pabimentatu egin zuten.
1895ean lurrikara izan zen eta Erdi Aroko etxeak suntsitu ziren. Max Fabiani arkitektuak berrizte lanak egin zituen, lau kaleren arteko korapiloa bihurtu eta jauregiak eraiki zituen inguruan. Esloveniako poeta nazionala kontsideratzen den France Prešeren-en brontzezko estatua eraiki zuen eta atzean hiru urki zuhaitz ezarri zituen. 1930 hamarkadan makalak landatu ziren zubi hirukoitzaren inguruan. Estatuak izena eman zion enparantzari eta 1991 urtean monumentu nazionala izendatua izan zen.

## Kanpo estekak

* Datuak: Q1889515
* Multimedia: Prešeren Square / Q1889515
# Prešov

Prešov (alemanez: Preschau edo Eperies; hungarieraz: Eperjes) ekialdeko Eslovakiako hiria da, Prešov eskualdeko hiriburua. 70,4 kilometro koadroko eremua du, eta 2011n 91.782 biztanle zituen.

## Geografia
### Klima

Datu klimatikoak (Prešov) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 11 | 15 | 20 | 28 | 31 | 34 | 36 | 35 | 33 | 24 | 18 | 14 | ' |
| Batez besteko tenperatura maximoa (°C) | 0 | 2 | 7 | 14 | 20 | 23 | 25 | 24 | 19 | 13 | 7 | 1 | 12.9 |
| Batez besteko tenperatura minimoa (°C) | -6 | -5 | -1 | 5 | 10 | 13 | 15 | 14 | 11 | 6 | 1 | -5 | 4.8 |
| Erregistraturiko tenperatura minimoa (°C) | -27 | -28 | -24 | -13 | -4 | 3 | 6 | 4 | 0 | -9 | -27 | -29 | ' |
| Pilatutako prezipitazioa (mm) | 25 | 25 | 31 | 57 | 105 | 126 | 146 | 99 | 54 | 34 | 30 | 28 | 760.7 |
| Elur egunak (≥ 1 mm) | 12 | 11 | 5 | 1 | 0 | 0 | 0 | 0 | 0 | 1 | 4 | 11 | 45 |
| Iturria: MSN Weather ||||||||||||||

## Herri eta hiri senidetuak

| Brugherio (Italia)  Keratsini (Grezia) (1994)  La Courneuve (Frantzia)  Nyíregyháza (HUN)  Nowy Sącz (Polonia) | Mukachevo (UKR)  Pittsburgh (AEB)  Praga (Txekia)  Remscheid (Alemania)  Rishon LeZion (ISR) |

## Erreferentziak

* ↑ Prešov, Slovakia: Historical Weather. msn.com (Noiz kontsultatua: 2016-12-1).

## Kanpo estekak

* (Eslovakieraz) Udal webgunea, presov.sk
* Datuak: Q26119
* Multimedia: Prešov / Q26119
# Riazorreko hondartza

Riazorreko hondartza (galizieraz: praia de Riazor) Galiziako hiri-hondartzarik ezagunetariko bat da, Coruñan dagoena. 610 metroko luzera duen hondartza honek bandera urdina eta hainbat zerbitzu ditu. Bere ipar-ekialdean Orzángo hondartza du.

## Kanpo estekak

* Datuak: Q3399382
* Multimedia: Beach of Riazor / Q3399382
# Riañuko urtegia

Riañuko urtegia (Remolinako urtegia ere deitzen zaio) Leongo probintziaren ekialdean dago, Gaztela eta Leongo Espainiako autonomia erkidegoan. Dueroko arro hidrografikoan dago eta Esla eta Yuso ibaien iturriek elikatzen dute.
Alboan, Gilbo tontorra mendi ikusgarria du.

## Testuingurua

650 hektometro kubiko baino gehiagoko edukiera du, Leóngo Tierra de Campos eremuko 84.000 hektarea ureztatzeko helburuarekin eraiki zuten. 1987ko abenduaren 31n amaitu zenetik, haranen antzinako bederatzi herrien azalera urez betetzen du. Hauek ziren herriak: Anciles, Salio, Huelde, Éscaro, La Puerta, Burón, Pedrosa del Rey, Riañu eta Vegacerneja

## Historia

Zingira XX. mendearen hasieran diseinatu zen eta geroago Errepublika garaian. Ibilbide politikoa 1963an hasi zen eta lanak 1965ean, presako hormigoizko horma altxatuz, diktadura frankistan zehar. Proiektuak oso poliki aurrera egin zuen 1970eko hamarkadan, eta mobilizazio batzuk egin ziren Riaño bailaran. 1978an sistema konstituzionala iritsi ondoren, proiektua izoztuta geratu zen. Sozialistak 1982an boterera iristearekin batera, proiektua berriro hasi zen, urtegiaren eraikuntza azkartuz. Hainbat protesta egin ondoren ibarrean, Leonen, Madrilen, Bilbon eta Valladoliden, eta hilabete batzuetan nazioko eta nazioarteko hedabide guztietan agertu ondoren, Felipe Gonzálezen gobernu sozialistak Madrilen, Javier Saenz de Cosculluela sustapen ministroarekin, haranaren derrigorrezko itxiera eta horren okupazio militarra dekretatu zuten, obren garapena bermatzeko.

## Kanpo estekak

* Datuak: Q8775382
* Multimedia: Riaño Reservoir / Q8775382
# Rib Falls (Wisconsin)

Rib Falls Ameriketako Estatu Batuetako inkorporatutako herri bat da. Marathon konderrian kokatuta dago, Wisconsin estatuan. 947 biztanle ditu, 35,9 kilometro koadroko azaleran banatuta.

## Ikus, gainera

* Marathon konderrian

## Kanpo estekak

* Datuak: Q1887394
# Riañu

Riañu (leonesez) edo Riaño (gaztelaniaz) Leongo Herriko udalerri bat da, Leongo probintzian kokatuta. Riañuko mendialdea eskualdean dago, itsas mailatik 1.130 m metrora, eta km²-ko azalera hartzen du.
2009ko urtarrilaren 1eko erroldaren arabera 669 biztanle zituen, eta 471 2021an.

## Geografia
### Inguru naturala

"Montaña de Riaño y Mampodre" parke naturalaren barruan gelditzen dira Riañoko ibarraren mendiak, Kantauriar mendikatean: Pico Gilbo (1.677 m), Peñas Pintas (1.985 m), Pico Llerenes (1.893 m), Peña Cabeza (1.876 m) eta Pico Yordas (1.964 m).

### Udalerri mugakideak

Iparraldean Burón eta Acebéu, hegoaldean Prioru, ekialdean Boca de Huérgano eta mendebaldean Crémenes mugakide ditu.

## Urtegia

1987an martxan ipini zuten Riañuko urtegia, 1960ko hamarkadan eraikitzen hasitakoa Frankismoan, eta Felipe González presidentearen agintaldian amaitutakoa, polemika eta ika-miken artean. Esla ibaian isurtzen ditu urak.

## Ikus, gainera

* Leóngo udalerrien zerrenda

## Irudi galeria

* Herria 1986an, urtegia martxan ipini baino lehen. Gilbo gailurra ezkerrean.
* Salioko horreoa.

## Kanpo estekak

* (Gaztelaniaz) Udalaren webgunea.
* (Gaztelaniaz) "Montaña de Riaño" webgunea.
* (Gaztelaniaz) "Las montañas de Riaño (y 3 trekkings para conocerla)" (Ignacio Izquierdoren bloga).
* Datuak: Q1753102
* Multimedia: Riaño / Q1753102
# Rib Lake (Wisconsin)

Rib Lake Ameriketako Estatu Batuetako inkorporatutako herri bat da. Taylor konderrian kokatuta dago, Wisconsin estatuan. 763 biztanle ditu, 74,9 kilometro koadroko azaleran banatuta.

## Ikus, gainera

* Taylor konderrian

## Kanpo estekak

* Datuak: Q7322203
# Riazan oblasta

Riazan oblasta (errusieraz: Ряза́нская о́бласть, translit.: Riazanskaia oblast) Errusiako subjektu federal bat da, oblast bat zehazki, Erdialdeko Barruti Federalean kokatua. 39.600 km²ko azalera du, eta 2010ean 1.154.114 biztanle zituen. Zentro administratiboa Riazan hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2753
* Multimedia: Ryazan Oblast / Q2753
# Riazor estadioa

Riazor Coruñan kokatuta dagoen futbol zelaia da, Deportivo de la Coruñak etxeko norgehiagokak jokatzeko erabiltzen duena. Jabetza Coruñako Udalarena da.

## Kanpo estekak

* Datuak: Q22130
* Multimedia: Estadio de Riazor / Q22130
# Romeo Frigo

Romeo Frigo (1946ko uztailaren 28a - 2021eko abenduaren 3a) arkularia da. Suitza ordezkatu zuen 1980ko Udako Olinpiar Jokoetan.

## Erreferentziak

* ↑ Romeo Frigo
* ↑ Romeo FRIGO

## Kanpo estekak

* Datuak: Q1275006
# Romeo Montesco

Romeo Montesco (ingelesez: Romeo Montague; italieraz: Romeo Montecchi) William Shakespeare antzerkigile ingelesaren Romeo eta Julieta tragediaren izenburuko pertsonaietako bat da. Antzezlaneko gizonezko protagonista da eta Montescotarren familiako patriarkaren seme bakarra da. Julietarekin maiteminduko da, Capuletotarren familiako kide batekin (Montescotarrek etsaitasuna mantentzen dute berarekin). Romeo eta Julietaren istorioak historia luzea du, Shakespeareren lanaren aurretik. Julietaren lehengusua, Teobaldo, duelu batean hil ondoren, Romeok erbestera jo behar du. Hala ere, Julietaren ustezko heriotzaren berri izatean, bere buruaz beste egiten du.
Romeo, seme bakarra (Julieta bezala), pertsonaia nagusietako bat da obran, eta bere presentzia etengabea da. Bere maitasun sutsu eta idealistak "Romeo" hitza hainbat hizkuntzatan "maitale sutsuaren" sinonimo bihurtzera eraman du. Askotan halakotzat hartu izan den arren, ez dago argi "Montesco" hitzaren zentzu modernoan abizena denik.

## Sorrera

Pertsonaiaren jatorria Ovidioren Metamorfosiak lanean agertzen den Piramoraino igo daiteke, nahiz eta bere lehen gorpuzte modernoa Mariottoren pertsonaian aurkitzen den, Masuccio Salernitanoren Il Novellinoren (1476) hogeita hamahirugarren istorioan. Istorio hau Luigi da Portok moldatu zuen Giulietta eta Romeo bezala (1530), eta Shakespeareren iturri nagusia Arthur Brookek idatzitako testu honen ingelesezko itzulpena izan zen. Salernitanok eta da Portok beren istorioak gertakari historikoetan oinarrituta daudela dioten arren, ia ez dago baieztapen hori baiezta dezakeen ebidentziarik.
Shakespeareren Romeo eta Julietarekin nolabaiteko antzekotasuna duen istoriorik zaharrena Xenofonte Efesokoaren Efesiarra da, Habrokomes protagonista duena. Romeoren pertsonaia ere Pyramoren antzekoa da Ovidioren Metamorfosiak lanean, familiaren eztabaida baten ondorioz desio duen emakumearekin topo egitea lortzen ez duen gaztea, geroago bere buruaz beste egiten amaitzen duena, bera hil egin dela oker uste duelako. Shakespeare, Romeo eta Julieta idazten ari zela, Ovidiorengan zuzenean inspiratzea nahiko gertagaitza den arren, askoz ere onargarriagoa da Piramoren istorioak idazle italiarrengan eragina izatea, autore ingelesaren idazlanetan oinarritu baitzen. Shakespearek kontsultatu zituen bi iturri nagusiak Brookesen Luigi da Portoren lanaren itzulpena eta W. Painterren The goodly history of the true, and constant Love between Romeo and Juliet izan ziren.

## Erreferentziak

* 1 2 Hunter & Lichfield,, or. 11
* ↑ Halio, 1998, or. 93
* ↑ Bevington,, or. 37

## Bibliografia

* Bevington, David M.. (2006). How to read a Shakespeare play. Westport: Greenwood Press ISBN 0-313-30089-5..
* Halio, Jay. (1998). Romeo and Juliet: A Guide to the Play. Blackwell Publishing ISBN 1-4051-1396-0..
* Hunter, Lichfield; Lynette, Peter. (2009). Negotiating Shakespeare's language in Romeo and Juliet: reading strategies from criticism, editing and the theatre. Ashgate Publishing ISBN 978-0-7546-5844-3..
* Shakespeare, William. (1859). Romeo and Juliet:A tragedy. Leipzig: G. Græbner.

## Kanpo estekak

* Datuak: Q673361
* Multimedia: Romeo (character) / Q673361
# Romentino

Romentino Italiako udalerri bat da. Novarako probintzian kokatuta dago, Piemonte eskualdean. 5.595 biztanle ditu, 17,69 kilometro koadroko azaleran banatuta.

## Mugakideak

Romentinok honako udalerri hauekin egiten du muga:
Bernate Ticino Galliate Trecate Novara

## Kanpo estekak

* Datuak: Q22599
* Multimedia: Romentino / Q22599
# Romeo + Juliet

William Shakespeare's Romeo and Juliet (euskaraz: «William Shakespeareren Romeo eta Julieta») 1996ko drama film bat da, Baz Luhrmannek zuzendu, ekoitzi eta idatzia. William Shakespeareren Romeo eta Julieta tragediaren egokitzapena eta modernizazioa da. Leonardo DiCaprio eta Claire Danesdira filmeko protagonistak, eta Brian Dennehy, John Leguizamo, Harold Perrineau, Pete Postlethwaite, Paul Sorvino, Paul Rudd eta Diane Venora filmaren parte diren beste aktoreak dira.
Filma 1996ko azaroaren 1ean kaleratu zuen 20th Century Foxek eta arrakasta komertziala izan zuen. Filmak 151,8 milioi dolar baino gehiago bildu zituen 14,5 milioi dolarreko aurrekontuaren gainean. Berlingo 47. Nazioarteko Zinema Jaialdian, 1997an, DiCapriok Aktore Onenaren Zilarrezko Hartza irabazi zuen eta Luhrmannek Alfred Bauer Saria irabazi zuen. Luhrmann film onenaren Urrezko Hartza sarirako ere izendatua izan zen. 69. Oscar Sarietan, Catherine Martin eta Brigitte Broch Zuzendaritza artistiko onenaren sarirako izendatuak izan ziren.

## Aktoreak

* Leonardo DiCaprio: Romeo Montesco
* Claire Danes: Julieta Capuleto
* John Leguizamo: Tibalt Capuleto
* Harold Perrineau: Mercuzio
* Pete Postlethwaite: aita Lorenzo
* Paul Sorvino: Fulgencio Capuleto
* Brian Dennehy: Ted Montecchi
* Paul Rudd: Paris kondea
* Vondie Curtis-Hall: printze-kapitaina
* Miriam Margolyes: balia
* Jesse Bradford: Baldassare
* Zak Orth: Gregorio
* Jamie Kennedy: Sanson
* Dash Mihok: Benvolio Montesco
* Vincent Laresca: Abramo
* Carlos Manzo: Petruccio
* Christina Pickles: Carolina Montesco
* Diane Venora: Gloria Capuleto
* Edwina Moore: kazetaria

## Erreferentziak

* ↑ «Romeo y Julieta / William Shakespeare | BIBLIOTECA de LA RIOJA» www.blr.larioja.org (Noiz kontsultatua: 2022-10-13).
* ↑ (Ingelesez) Romeo + Juliet (1996) - IMDb. (Noiz kontsultatua: 2022-10-13).

## Kanpo estekak

* Datuak: Q463313
* Multimedia: Romeo + Juliet / Q463313
# Romeo Miller

Percy Romeo Miller Jr. (New Orleans, Louisiana, 1989ko abuztuaren 19a- ), Romeo (eta lehen Lil' Romeo) ezizenaz ezaguna, estatubatuar aktore, saskibaloi jokalari eta rap abeslaria da. Beste gauza batzuen artean ekoizle eta rap abeslari milioiduna den Master Pren semea da, eta honen disketxea den No Limit Recordsekin grabatzen du.
Romeo! izeneko bere telesail propioan ere agertzen da, Nickelodeonen ematen dena. Romeok, gainera, Max Keeble's Big Move eta Honey filmetan paper txiki bat du.
Musikan parte hartu zuen lehen aldia Hillary Duffen Santa Claus Lane bilduman izan zen, Tell me a story abestiarekin, rap musikara abiatzea bultzatu zuena.
Lil' Romeok beti izan du etsaitasun handia Bow Wowrekin, azken honek Romeok Bow Wow imitatzen duela baitio. Berriki, ika-mika handitu egin da, "Fresh Azimiz" abestian Bow Wowk bertso batean berak 18 urte dituela eta "mo that 'yo dad" egiten duela esaten baitu, non Romeo dena bere aita den Master Pri esker dela esaten duen. Baina Bow Wowk gezurtatu egin zuen LL Cool Jren abesti batetik hartu zuen bertso bat zela esanez. Erantzuna laster iritsi zen, eta Romeoren single berrian entzun daiteke, "U Can't Shine Like Me", Bow Wowri eginiko diss bat.
Lil' Romeok bere arropa marka propioa ere badu, "P. Miller Shorty's" izenekoa, eta bere lehen urtean ia 50 milioi dolar saldu ditu.

## Diskografia

* Lil Romeo (2001)
* Game Time (2002)
* Romeoland (2004)
* God's Gift (2006)
* The Lottery Pick (2006)
BSOak:
* Romeo! (2005)

## Filmografia

* Ned's Declassified School Survival Guide (2005) - TV
* Uncle P (2004) - Film
* Decisions (2004) - Film
* Still 'Bout It (2004) - Film
* One on One (2003) - TV
* Honey (2003) - Film
* Crashing with Master P (2003) - TV
* Romeo! (2003) - TV
* Raising Dad (2002) - TV
* Oh Drama! (2001) - TV
* Max Keeble's Big Move (2001) - Film
* The Brothers Garcia (2001) - TV

## Kanpo loturak

* (Ingelesez)— Webgune Ofiziala
* Datuak: Q452307
* Multimedia: Romeo Miller / Q452307
# Romeo (Michigan)

Romeo Michigango herri bat da. Macomb konderrian kokatua dago. 2010ean 3.596 biztanle zituen, 5,22 kilometro koadrotan banatuta.

## Ikus, gainera

* Macomb konderria

## Kanpo estekak

* Datuak: Q2241329
* Multimedia: Romeo, Michigan / Q2241329